
1. [bookmark: _Toc413837925][bookmark: _Toc368566380][bookmark: _Toc368392529][bookmark: _Toc368392479]
VISPĀRĪGĀ INFORMĀCIJA
1.1. Iepirkuma procedūras veids, nosaukums un identifikācijas numurs
[bookmark: _Hlk235630653]Saskaņā ar Publisko iepirkumu likuma (turpmāk – PIL) 8. panta pirmās daļas 1. punktu – atklāts konkurss “Medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegāde”, iepirkuma identifikācijas numurs: BKUS 2026/68 (turpmāk –Konkurss). Konkursa rezultātā tiks piešķirtas tiesības slēgt Vispārīgo vienošanos par medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegādi (turpmāk – Vispārīgā vienošanās).
1.2. Pasūtītājs 
	Pasūtītāja nosaukums
	Valsts sabiedrība ar ierobežotu atbildību „Bērnu klīniskā universitātes slimnīca”

	Adrese
	Vienības gatve 45, Rīga, LV-1004, Latvija

	Reģistrācijas Nr.
	40003457128

	Pasūtītāja interneta adrese:
	http://www.bkus.lv 
(turpmāk – Pasūtītāja mājaslapa)

	Pasūtītāja pircēja profila adrese Elektronisko iepirkumu sistēmā (turpmāk – EIS): 
	https://www.eis.gov.lv/EKEIS/Supplier/Organizer/420 
(turpmāk arī – Pasūtītāja pircēja profila adrese EIS)

	Konkursa saite EIS 
e– konkursu apakšsistēmā
	[bookmark: _Hlk15228527]https://www.eis.gov.lv/EKEIS/Supplier/Procurement/178128    (turpmāk arī – Konkursa sadaļa EIS e–konkursu apakšsistēmā)

	Kontaktpersona
	Iepirkumu daļas juriste – iepirkumu eksperte Iveta Ločmele.
Tālr. +371 26690364, elektroniskā pasta adrese: iveta.locmele@bkus.lv.
Kontaktpersona sniedz tikai organizatoriska rakstura informāciju par iepirkumu.

	Darba laiks
	No pirmdienas līdz ceturtdienai ieskaitot no plkst.08.00–17.00, piektdienās no plkst.08.30–15.00. 


1.3. Informācijas apmaiņas kārtība
1.3.1. Pasūtītājs un ieinteresētais piegādātājs ar informāciju apmainās rakstveidā.
1.3.2. Ieinteresētais piegādātājs jautājumus par Konkursa nolikumu uzdod rakstveidā, nosūtot tos elektroniski Konkursa sadaļā EIS e–konkursu apakšsistēmā.
1.3.3. [bookmark: _Hlk15227187][bookmark: _Hlk32226739]Ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu (turpmāk – Pretendentu) atlasi, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Konkursa nolikumu tiek nosūtītas piegādātājam, kas uzdevis jautājumu, un vienlaikus publicētas Konkursa sadaļā EIS e–konkursu apakšsistēmā.
1.3.4. Ieinteresēto piegādātāju pienākums ir pastāvīgi sekot Konkursa sadaļā EIS e–konkursu apakšsistēmā publicētajai informācijai.
1.3.5. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju par Konkursu, kam ir nodrošināta brīva un tieša elektroniska pieeja Konkursa sadaļā EIS e–konkursu apakšsistēmā.
1.4. Piekļuve iepirkuma procedūras dokumentiem
1.4.1. [bookmark: _Hlk15229893]Ieinteresētais piegādātājs Konkursa nolikumu un ar to saistīto dokumentāciju var saņemt lejuplādējot elektroniskajā formātā Konkursa sadaļā EIS e–konkursu apakšsistēmā.
1.4.2. Ieinteresētais piegādātājs Konkursa sadaļā EIS e–konkursu apakšsistēmā var reģistrēties kā Konkursa nolikuma saņēmējs, ja tas ir reģistrēts EIS kā piegādātājs.[footnoteRef:1] [1: Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.4.3. Ja ieinteresētais piegādātājs pieprasa izsniegt Konkursa nolikumu drukātā veidā, Pasūtītājs to izsniedz ieinteresētajam piegādātājam bez maksas 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
1.4.4. [bookmark: _Hlk15227597]Lejuplādējot Konkursa nolikumu, ieinteresētais piegādātājs apņemas sekot līdzi turpmākajām izmaiņām Konkursa nolikumā, kā arī Pasūtītāja sniegtajām atbildēm uz ieinteresēto piegādātāju jautājumiem, kas tiks publicētas Konkursa sadaļā EIS e–konkursu apakšsistēmā.
1.5. Prasības piedāvājuma noformējumam
1.5.1. [bookmark: _Hlk15228566]Piedāvājums jāiesniedz elektroniski Konkursa sadaļā EIS e–konkursu apakšsistēmā, ievērojot šādas Pretendenta izvēles iespējas:
1.5.1.1. [bookmark: _Hlk15228605]izmantojot Konkursa sadaļas EIS e–konkursu apakšsistēmas piedāvātos rīkus, aizpildot minētās sistēmas e–konkursu apakšsistēmā šā iepirkuma sadaļā ievietotās formas;
1.5.1.2. elektroniski aizpildāmos dokumentus elektroniski sagatavojot ārpus Konkursa sadaļas EIS e–konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.5.1.3. elektroniski sagatavoto piedāvājumu šifrējot ārpus Konkursa sadaļas EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.5.2. Sagatavojot piedāvājumu, Pretendents ievēro, ka:
1.5.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
1.5.2.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
1.5.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
1.5.3. Piedāvājums sastāv no atsevišķiem elektroniski sagatavotiem un parakstītiem dokumentiem:
1.5.3.1. pieteikuma dalībai Konkursā (Konkursa nolikuma 1.pielikums, tai skaitā, Konkursa nolikuma 1.5.2.3.punktā vai 1.5.2.4.apakšpunktā norādītā pilnvara);
1.5.3.2. Apliecinājums (Konkursa nolikuma 1.1.pielikuma forma);
1.5.3.3. Pretendenta kvalifikācijas dokumentiem;
1.5.3.4. tehniskā piedāvājuma – Pretendents iesniedz apliecinājumu, ka ir pilnībā iepazinies ar Tehniskajā specifikācijā izvirzītajiem noteikumiem piegādes veikšanā, par visiem neskaidrajiem jautājumiem ir pieprasījis informāciju, un tam ir skaidra un saprotama Vispārīgās vienošanās un iepirkuma līguma izpilde (Konkursa nolikuma 1.pielikums), pievienojot Tehniskajam piedāvājumam Konkursa nolikumā norādītos dokumentus;
1.5.3.5. finanšu piedāvājuma.
1.5.4. Pretendents piedāvājuma noformēšanā ievēro Elektronisko dokumentu likumā noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.5.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.5.6. Ja Pasūtītājam rodas šaubas par iesniegtās dokumenta kopijas autentiskumu, tas ir tiesīgs pieprasīt, lai Pretendents uzrāda dokumenta oriģinālu. Gadījumā, ja Pasūtītājs konstatē pretrunas starp piedāvājuma oriģinālā un tā kopijā iekļauto informāciju, tas vadās no piedāvājuma oriģinālā ietvertās informācija.
1.5.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā. Par dokumentu tulkojuma atbilstību oriģinālam atbild Pretendents.
1.5.8. Piedāvājums jāsagatavo tā, lai nekādā veidā netiktu apdraudēta Konkursa sadaļas EIS e–konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai.
1.5.9. [bookmark: _Hlk160717579]Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē. 
1.6. Piedāvājuma iesniegšanas un atvēršanas vieta, datums, laiks un kārtība
1.6.1. Ieinteresētais piegādātājs piedāvājumu iesniedz https://www.eis.gov.lv/EKEIS/Supplier/Procurement/178128 līdz EIS e–konkursu apakšsistēmā norādītajam termiņam.
1.6.2. Ārpus Konkursa sadaļas EIS e–konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām.
1.6.3. Pretendentu piedāvājumi, kas saņemti ārpus Konkursa sadaļas EIS e–konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.4. Piedāvājumi tiks atvērti EIS e–konkursu apakšsistēmā https://www.eis.gov.lv/EKEIS/Supplier/Procurement/178128  norādītā termiņā. 
1.6.5. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
1.6.6. Piedāvājuma atsaukšanai ir bezierunu raksturs, un tā izslēdz Pretendentu no tālākas dalības Konkursā.
1.6.7. Piedāvājumu atvēršanas sanāksme ir atklāta un tā notiks elektroniski. Tās norises gaitai var sekot līdzi jebkurš ieinteresētais piegādātājs.
1.6.8. Pretendentu piedāvājumu vērtēšanu Pasūtītājs veic slēgtās sēdēs.
1.6.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1.6.10. Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt Konkursa nolikuma un tā pielikumu noteikumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz Vispārīgajā vienošanās vai iepirkuma līgumā noteiktajām vai ar to saistītajām darbībām.
1.7. Datu apstrādes noteikumi
1.7.1. Datu apstrādes noteikumi noteic kārtību kādā Pasūtītājs apstrādā fizisko personu datus (turpmāk – dati) saskaņā ar normatīvajiem aktiem, kas attiecas uz datu apstrādi un drošību, lai nodrošinātu Konkursa ietvaros iegūto datu apstrādi.
1.7.2. [bookmark: _Hlk222218658]Iegūto datu pārzinis ir Valsts sabiedrība ar ierobežotu atbildību “Bērnu klīniskā universitātes slimnīca”, juridiskā adrese: Vienības gatve 45, Rīga, LV-1004, Latvija, e – pasta adrese: info@bkus.lv.
1.7.3. Datu apstrādes nolūki:
1.7.3.1. Konkursa nodrošināšanai un no tā izrietošo tiesību un pienākumu realizēšanai – tiek apstrādāti Pretendenta iesniegtie dokumenti, kas satur datus;
1.7.3.2. Konkursa Vispārīgās vienošanās vai iepirkuma līguma noslēgšanai un līguma saistību izpildei – tiek iegūti, apkopoti un apstrādāti dati, kas iegūti pirms Vispārīgās vienošanās vai iepirkuma līguma slēgšanas vai noslēgtas Vispārīgās vienošanās vai iepirkuma līguma izpildē;
1.7.3.3. Pasūtītāja leģitīmās intereses – ievērojot Pasūtītāja interesi par kvalitatīvu preču vai pakalpojuma saņemšanu, Pasūtītājs ir tiesīgs apstrādāt datus tādā apjomā, kādā tas ir objektīvi nepieciešams un pietiekams datu apstrādes nolūku īstenošanai. Šī nolūka ietvaros Valsts sabiedrība ar ierobežotu atbildību “Bērnu klīniskā universitātes slimnīca” veic Pasūtītāja īpašumā, valdījumā vai pārvaldīšanā esošo nekustamo īpašumu, t.sk. ēku un būvju videonovērošanu, izmanto datu apstrādātājus dažādu funkciju nodrošināšanai un normatīvajos aktos piešķirtās tiesības Pasūtītāja leģitīmo interešu nodrošināšanai;
1.7.3.4. juridisko pienākumu izpilde – Pasūtītājs ir tiesīgs apstrādāt datus, lai izpildītu normatīvo aktu prasības, kā arī sniegtu atbildes uz valsts vai pašvaldības tiesiskiem pieprasījumiem.
1.7.4. Pasūtītājs veic attiecīgus pasākumus, lai apstrādātu iegūtos datus normatīvajos aktos noteiktajā kārtībā un apjomā, nodrošinot, ka datiem nevar piekļūt trešās personas, kurām nav attiecīga tiesiskā pamata datu apstrādei. 
1.7.5. Datiem pēc nepieciešamības var piekļūt:
1.7.5.1. Pasūtītāja darbinieki vai tieši pilnvarotas personas, kurām tas nepieciešams darba pienākumu izpildei (grāmatveži, tiešie vadītāji, personāla daļas darbinieki, u.c. darbinieki), vai, ja dati ir publiski, tad visi Pasūtītāja darbinieki; 
1.7.5.2. datu apstrādātājs atbilstoši tā sniegtajiem pakalpojumam tam nepieciešamajā apjomā (auditori, finanšu vadības vai juridiskie konsultanti, datu bāzes izstrādātājs/tehniskais uzturētājs, u.c., kas saistīti ar pārziņa pakalpojuma sniegšanu);
1.7.5.3. valsts vai pašvaldību iestādes normatīvajos aktos noteiktajā kārtībā un apjomā (tiesa, tiesībsargājošās iestādes, pašvaldības, nodokļu administrācijas, u.c.); 
1.7.5.4. trešās personas, rūpīgi izvērtējot, vai šādai datu nodošanai ir atbilstošs tiesiskais pamats, (ārpustiesas strīdu risināšanas iestādes, maksātnespējas administrators u.c.).
1.7.6. Pasūtītājs veic attiecīgus pasākumus, lai nodrošinātu datu apstrādi, aizsardzību un nodošanu datu apstrādātājiem saskaņā ar piemērojamiem tiesību aktiem. Pasūtītājs izvēlas datu apstrādātājus un, veicot datu nodošanu, izvērtējot  nepieciešamību un nododamo datu apjomu. Datu nodošana apstrādātājiem tiek veikta, ievērojot datu konfidencialitātes un drošas apstrādes prasības. Pasūtītājs sadarbojas ar šādiem datu apstrādātājiem:
1.7.6.1. finanšu vadības un juridiskie konsultanti;
1.7.6.2. informāciju un tehnoloģiju infrastruktūras, datu bāzes īpašnieku/izstrādātāju vai tehnisko uzturētāju.
1.7.7. Dati tiek apstrādāti Eiropas Savienībā un Eiropas Ekonomiskajā zonā, un tie netiek nodoti un apstrādāti valstīs, kas neietilpst Eiropas Savienībā un Eiropas Ekonomiskajā zonā.
1.7.8. Dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo tiesību aktu prasībām. Datus, kas nepieciešami Konkursa nodrošināšanai un no tā izrietošo tiesību un pienākumu realizēšanai, tiek glabāti 10 gadus. Atsevišķos gadījumos termiņš var būt garāks ievērojot normatīvajos aktos noteiktos prasījuma noilguma termiņus, savukārt dati, kas tiek iegūti Pasūtītāja leģitīmo interešu aizsardzībai tiek glabāti, nosakot termiņu atbilstoši Pasūtītāja tehniskajām un organizatoriskajām prasībām datu aizsardzības jomā, bet ne ilgāk kā līdz noteikto mērķu sasniegšanai.
1.7.9. Saskaņā ar Vispārīgās datu aizsardzības regulas noteikumiem datu subjektam ir tiesības piekļūt saviem datiem, kas ir Pasūtītāja rīcībā, pieprasīt to labošanu, dzēšanu, apstrādes ierobežošanu, iebilst pret datu apstrādi, kā arī tiesības uz datu pārnesamību normatīvo aktu noteiktajos gadījumos un kārtībā.
1.7.10. [bookmark: _Hlk222218720]Jautājumu vai iebildumu gadījumā par Pasūtītāja veikto datu apstrādi, Pretendents vai datu subjekts ir tiesīgs iesniegt Pasūtītājam rakstveida iesniegumu, vai, ja Pasūtītājs nespēj atrisināt radušos situāciju vai pārkāpj Pretendenta vai datu subjekta tiesības uz datu aizsardzību, Pretendents vai datu subjekts ir tiesīgs iesniegt sūdzību Datu valsts inspekcijai. Iesnieguma paraugu Datu valsts inspekcijai vai citu ar to saistītu informāciju iespējams atrast Datu valsts inspekcijas mājas lapā https://www.dvi.gov.lv/lv/iesniegumu-paraugi.
1.7.11. Pasūtītājs datus neizmanto automatizēto lēmumu pieņemšanā.
2. INFORMĀCIJA PAR IEPIRKUMA PRIEKŠMETU
2.1. [bookmark: _Toc355962355]Iepirkuma priekšmets ir medicīnisko gāzu (šķidrais slāpeklis, slāpekļa oksiduls un tā maisījums un aprīkojums) piegāde, saskaņā ar Konkursa Tehnisko specifikāciju. Tehnisko un finanšu piedāvājumu (nolikuma 2.pielikums).
2.2. Iepirkuma nomenklatūra galvenais (CPV kods) – 24111500-0 (Medicīnā izmantojamās gāzes) un 24111800-3 (Šķidrais slāpeklis).
2.3. Iepirkuma priekšmets nav sadalīts daļās Publisko iepirkumu likuma izpratnē. Iepirkuma priekšmets ir sadalīts 4 (četrās) preču pozīcijās. 
2.4. Pretendents iesniedz piedāvājumu par vienu vai vairākām iepirkuma priekšmeta pozīcijām, par visu iepirkuma priekšmetā norādīto iepirkuma pozīciju apjomu (par visām pozīcijā norādītajām apakšpozīcijām). Pretendents nevar iesniegt piedāvājuma variantus.
2.5. Paredzamā Vispārīgās vienošanās kopējā līgumcena par visām Tehniskajā specifikācijā. Tehniskajā un finanšu piedāvājumā paredzētajām pozīcijām ir līdz EUR 80 000,00 bez PVN.
2.6. [bookmark: _Hlk155797446]Plānotais Vispārīgās vienošanās darbības termiņš ir 36 (trīsdesmit seši) mēneši, vai līdz brīdim, kad paredzamā līgumcena par sniegtajiem pakalpojumiem ir sasniegusi paredzamo vispārīgās vienošanās līgumcenu, atkarībā no tā, kurš no nosacījumiem iestājas pirmais.
2.7. Pasūtītājs ir tiesīgs pagarināt Vispārīgās vienošanās darbības termiņu līdz 12 mēnešiem, ja paredzamā līgumcena Vispārīgās vienošanās darbības laikā nav pilnībā apgūta.
2.8. Pasūtītājs patur tiesības lemt par 2.5.punktā minēto summu izmaiņām, pamatojoties uz Pasūtītāja finanšu iespējām, nepieciešamo preču iegādes prioritātēm, Vispārīgās vienošanās 2.1.punktu un Publisko iepirkumu likuma nosacījumiem, kā arī gadījumos, ja lēmums par Vispārīgās vienošanās slēgšanas tiesībām netiek pieņemts vienlaikus visās Atklāta konkursa pozīcijās vai kādā no tām netiek iesniegts piedāvājums, vai tiek izbeigta bez rezultāta, vai pārtraukts.
2.9. Tehniskajā un finanšu piedāvājumā (nolikuma 2.pielikums) norādītajiem daudzumiem ir informatīva nozīme. Pasūtītājs Vispārīgās vienošanās ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus Atklāta konkursa ietvaros.
3. PRETENDENTU ATLASES NOSACĪJUMI
3.1. [bookmark: _Hlk160730817]Pretendentu atlases nosacījumi ir obligāti visiem Pretendentiem, kuri vēlas iegūt tiesības slēgt Vispārīgo vienošanos.
3.2. Konkursā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst Konkursa dokumentācijā izvirzītajām prasībām. Pretendenti – fiziskas vai juridiskas personas vai šādu personu apvienība jebkurā kombinācijā, kas iesniegusi piedāvājumu Konkursā nolikumā izvirzītajām prasībām.
3.3. Pretendentu izslēgšanas noteikumi
3.3.1. [bookmark: _Hlk160011964]Pasūtītājs izslēdz Pretendentu no dalības Konkursā jebkurā no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14.punktos noteiktajiem izslēgšanas gadījumiem. PIL 42.panta otrajā daļā minēto izslēgšanas gadījumu pārbaudi veic arī PIL 42.panta trešajā daļā minētajām personām. Pasūtītājs tiesīgs rīkoties saskaņā PIL Pārejas noteikumu 28.punkta 2.apakšpunktu.
3.3.2. Pasūtītājs izslēdz Pretendentu no dalības Konkursā, ja līguma izpildē tiek ietvertas Krievijas Federācijas un Baltkrievijas Republikas izcelsmes preces vai pakalpojumi.
3.3.3. Pasūtītājs ir tiesīgs izslēgt Pretendentu no turpmākās dalības Konkursā, kā arī neizskatīt Pretendenta piedāvājumu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienībā vai personālsabiedrībā), tā dalībnieks vai biedrs (ja Pretendents ir piegādātāju apvienība vai personālsabiedrība) nav pildījis ar Pasūtītāju noslēgtu Vispārīgo vienošanos vai iepirkuma līgumu, tādēļ Pasūtītājs ir izmantojis iepirkuma līgumā paredzētās tiesības vienpusēji atkāpties no Vispārīgās vienošanās vai iepirkuma līguma.
3.4. [bookmark: _Hlk15233293]Pasūtītājs Konkursa nolikuma 3.3.3.punkta  noteikumus var nepiemērot, 42.panta otrās daļas 10.punktā minētajā gadījumā no dienas, kad pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma, līdz pieteikuma vai piedāvājuma iesniegšanas dienai ir pagājuši trīs gadi. 
3.5. Prasības attiecībā uz Pretendenta iespējām veikt profesionālo darbību, tehniskajām un profesionālajām spējām:
	Nr.
p.k.
	Kvalifikācijas prasības 
	Dokuments kvalifikācijas prasības atbilstības novērtēšanai

	3.5.1.
	Pretendents piedāvājumā ietver pieteikumu par piedalīšanos Konkursā (Konkursa nolikuma 1.pielikums).
	Pretendenta pieteikums par piedalīšanos Konkursā (Konkursa nolikuma 1.pielikums). 
Ja pieteikumu paraksta Pretendenta pārstāvja pilnvarota persona, papildus iesniedz Pretendenta amatpersonas ar pārstāvības tiesībām izdotu pilnvaru (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās informācijas.
Gadījumā, ja piedāvājumu iesniedz personu apvienība, piedāvājuma dokumentus paraksta atbilstoši personu savstarpējās vienošanās nosacījumiem.
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka Līguma daļa, tiesības un pienākumi iesniedzot piedāvājumu, kā arī attiecībā uz iespējamo Līguma slēgšanu, kā arī jānorāda persona, kura pārstāv piegādātāju apvienību Konkursā, ja nav norādīta persona, kura pārstāv piegādātāju apvienību Konkursā, tad visi piegādātāju apvienības biedri paraksta Pretendenta pieteikumu.

	3.5.1.1.
	Pretendents piedāvājumā ietver APLIECINĀJUMU (Konkursa nolikuma 1.1.pielikuma forma).
	Apliecinājums par neatkarīgi izstrādātu piedāvājumu

	3.5.2.
	Ja Pretendents ir komersants, tas ir reģistrēts, licencēts un sertificēts atbilstoši attiecīgās valsts normatīvo aktu prasībām.
Ja par Konkursa uzvarētāju tiek atzīta personu apvienība, tās pienākums ir līdz Vispārīgās vienošanas noslēgšanai, bet ne vēlāk kā 10 (desmit) dienu laikā no dienas, kad saskaņā ar Publisko iepirkumu likumu Pasūtītājs ir informējis Pretendentu par Vispārīgās vienošanās slēgšanas tiesību piešķiršanu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams Vispārīgās vienošanās noteikumu sekmīgai izpildei.
Šajā punktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
	Pasūtītājs pārbauda, vai Pretendents, ja tas ir komersants, ir reģistrēts Uzņēmumu reģistra Komercreģistrā.
Ārvalstu Pretendents, ja Pretendents ir komersants, iesniedz kompetentas attiecīgās valsts institūcijas izsniegtu dokumentu vai arī norādot, ka ārvalsts pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs var pārliecināties par reģistrācijas faktu).
Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par Konkursa uzvarētāju, tā izpildīs Konkursa nolikuma 3.5.2.apakšpunktā minētos nosacījumus (ietverts Konkursa nolikuma 1.pielikumā).

	3.5.3.
	[bookmark: _Hlk159865811]Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā.

	3.5.4.
	Ja Pretendents Vispārīgās vienošanās izpildē plāno piesaistīt apakšuzņēmējus, tad Pretendentam savā piedāvājumā jānorāda visus tos apakšuzņēmējus, kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamo iepirkuma līguma daļu. 

	Pretendents pieteikumā dalībai Konkursā (Konkursa nolikuma 1.pielikums) iekļauj informāciju par apakšuzņēmējiem, kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamo iepirkuma līguma daļa.
Apakšuzņēmēja apliecinājums par tā gatavību veikt tam izpildei nododamo Līguma daļu, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu Konkursa ietvaros, ja tā atšķiras no Latvijas Republikas Uzņēmumu reģistrā norādītās.
Ja Pretendents Vispārīgās vienošanās izpildē neplāno piesaistīt apakšuzņēmējus, Pretendents to norāda Pretendenta pieteikumā (Konkursa nolikuma 1.pielikums).

	3.5.5.
	Pretendents ir tiesīgs piegādāt medicīniskās gāzes Latvijas Republikas teritorijā.
	Pretendentam jāpievieno piedāvājumam attiecīgās medicīniskās gāzes Latvijas Republikas Zāļu valsts aģentūras izsniegtas zāļu reģistrācijas apliecības kopija.


3.6. [bookmark: _Hlk160731018]Ja attiecināms – ārvalstī reģistrēts vai pastāvīgi dzīvojošs Pretendents iesniedz attiecīgās kompetentās institūcijas izziņu, kas apliecina, ka uz Pretendentu un Publisko iepirkumu likuma 42.panta pirmajā daļā minētajām personām neattiecas šajā pantā minētie izslēgšanas noteikumi. Šajā punktā minētajai izziņai ir jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu.
3.7. Ja attiecināms – pamatojoties uz Starptautisko un Latvijas Republikas nacionālo sankciju likuma 11.1 panta pirmajai un otrajai daļai, lai pārliecinātos par ārvalstu Pretendenta amatpersonām, Pretendents iesniedz kompetentas institūcijas izsniegtu izziņu, kurā iekļauta informācija par valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, un Pretendenta apliecinājumu, ka informācija aizvien ir aktuāla.
3.8. Ja attiecināms – pamatojoties uz Publisko iepirkumu likuma 43.panta otro daļu, ja Pretendents vai personālsabiedrības biedrs, ja Pretendents ir personālsabiedrība, atbilst Publisko iepirkumu likuma 42.pantā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
3.9. Pamatojoties uz PIL Pārejas noteikumu 28.punkta 1.apakšpunktu, ja pretendents būtu izslēdzams no Konkursa, pamatojoties uz šā likuma 42.panta otrās daļas 2.punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot pasūtītājam pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Šajā punktā minēto pierādījumu iesniegšanai pasūtītājs dod pretendentam laiku, kas nav īsāks par 5 (piecām) darba dienām.
3.10. Tehniskais piedāvājums
3.10.1. Pretendents iesniedz apliecinājumu, ka ir iepazinies ar Konkursa nolikumu, t.sk., Vispārīgo vienošanos, Līgumu un “Tehnisko specifikāciju. Tehnisko un finanšu piedāvājumu”, par visiem neskaidriem jautājumiem ir pieprasījis informāciju, piekrīt šajos dokumentos izvirzītajām prasībām un apņemas tos izpildīt (Konkursa nolikuma 1.pielikums). 
3.10.2. Pretendents Tehnisko piedāvājumu sagatavo un iesniedz, ievērojot Konkursa nolikuma  2.pielikumā “Tehniskā specifikācija. Tehniskais un finanšu piedāvājums” noteiktās prasības.
3.10.3. Tehniskajā piedāvājumā ietver detalizētu aprakstu saskaņā ar “Tehniskās specifikācijas. Tehniskā un finanšu piedāvājuma” prasībām (Pretendentam piedāvājumā detalizēti jāapraksta piedāvāta prece, lietošanas un garantijas noteikumi, ja ražotājs noteicis u.c. informācija pēc Pretendenta ieskatiem). 
3.10.4. Jāpievieno piedāvātās Preces informatīvie materiāli, kas apliecina atbilstību Tehniskajā specifikācijā noteiktajām prasībām, (oriģinālvalodā un tulkojumi latviešu valodā), papildus tam norādot atsauci tehniskajā piedāvājumā uz konkrēto lapaspusi, t.i., piedāvātās Preces tehniskās datu lapas (“data sheet”), kas apliecina piedāvātās Preces atbilstību Atklātā konkursā izvirzītajām prasībām (oriģinālvalodā un/ vai tulkojumi latviešu valodā). Ja uz piedāvājuma iesniegšanas brīdi nav iespējams iesniegt tulkojumu latviešu valodā, tehniskajām lapām jābūt angļu valodā), norādot atsauci tehniskajā piedāvājumā uz konkrēto lapaspusi.
3.10.5. Tehniskā specifikācija aktualizēta 2026.gada 22.jūlijā.
3.10.6. Pretendents nedrīkst iesniegt Tehniskā piedāvājuma variantus.
3.11. Finanšu piedāvājums
3.11.1. [bookmark: _Hlk63255023]Pretendents Finanšu piedāvājumu sagatavo un Finanšu piedāvājumu iesniedz, ievērojot Konkursa nolikuma 2.pielikumā “Tehniskā specifikācija. Tehniskais un finanšu piedāvājums” noteiktās prasības, izmantojot Konkursa nolikuma 2.pielikumā “Tehniskā specifikācija. Tehniskais un finanšu piedāvājums” paredzēto veidlapu.
3.11.2. Pretendents aprēķinot vērtējamo cenu, iekļauj tajā piedāvāto cenu par preču iegādi un piegādi, un visas izmaksas, kas saistītas ar pilnīgu un kvalitatīvu Vispārīgās vienošanās izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
3.11.3. Pretendents nodrošina vērtējamās cenas (bez PVN) nemainīgumu visā Vispārīgās vienošanās izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas vai vērtējamās cenas paaugstināšanai, un šo procesu radītās sekas Pretendentam ir jāprognozē un jāaprēķina, sastādot Finanšu piedāvājumu. Vispārīgās vienošanās izpildes laikā Pretendenta piedāvātās vienību cenas (bez PVN) netiks pārskatītas vai mainītas, izņemot Vispārīgās vienošanās paredzētajos gadījumos, visu Vispārīgās vienošanās darbības laiku.
3.11.4. Finanšu piedāvājumā visiem aprēķiniem ir jābūt veiktiem, novērtējot “Tehniskā specifikācija. Tehniskais un finanšu piedāvājums” ietvertās prasības.
3.11.5. Finanšu piedāvājumā norāda vienības cenu eiro un centos bez pievienotās vērtības nodokļa (turpmāk – PVN) ar ne vairāk kā 2 (divām) zīmēm aiz komata atbilstoši “Tehniskā specifikācija. Tehniskais un finanšu piedāvājums” attiecīgajā pozīcijā norādītajam zīmju skaitam aiz komata. Gadījumā, ja Pretendenta iesniegtajā Finanšu piedāvājumā būs norādītas vairāk zīmes aiz komata nekā to noteic Pasūtītāja “Tehniskā specifikācija. Tehniskais un finanšu piedāvājums” (nolikuma 2.pielikums) attiecīgā pozīcija, noapaļošana netiks veikta un iepirkuma komisija ņems vērā Pasūtītāja “Tehniskā specifikācija. Tehniskais un finanšu piedāvājums” (nolikuma 2.pielikums) attiecīgajā pozīcijā noteikto zīmju skaitu aiz komata.
3.11.6. Pretendents nedrīkst iesniegt Finanšu piedāvājuma variantus.
4. EIROPAS VIENOTAIS IEPIRKUMA PROCEDŪRAS DOKUMENTS
4.1. [bookmark: _Hlk9445923]Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām Pretendentu atlases prasībām. 
4.2. [bookmark: _Hlk11919441]Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām Pretendentu atlases prasībām, tas iesniedz šo dokumentu arī par piegādātāju apvienības dalībnieku, katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, kā arī par Pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR no Līguma vērtības vai vairāk. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4.3. Personām, uz kuru spējām Pretendents balstās, ir jāaizpilda sadaļa par izslēgšanas noteikumiem, kā arī jānorāda informācija attiecībā uz tiem atlases kritērijiem, par kuriem Pretendents uz konkrēto personu ir balstījies.
4.4. Eiropas vienoto iepirkuma procedūras dokumentu aizpilda Pretendents atbilstoši prasībām, kuras nosaka Eiropas komisijas 2016.gada 5.janvāra īstenošanas regula Nr.2016/7 https://eur-lex.europa.eu/legal-content/LV/TXT/?uri=uriserv:OJ.L_.2016.003.01.0016.01.LAV&toc=OJ:L:2016:003:TOC, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums).
4.5. Eiropas vienotais iepirkuma procedūras dokuments ir pieejams Elektronisko iepirkumu sistēmā (adrese: http://espd.eis.gov.lv/).
5. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA
5.1. [bookmark: _Toc413837946][bookmark: _Toc368566404][bookmark: _Toc368392553][bookmark: _Toc368392503][bookmark: _Hlk15238863]Piedāvājuma izvēles kritērijs – Konkursa nolikuma prasībām atbilstošs saimnieciski visizdevīgākais piedāvājums ar viszemāko vērtējamo cenu attiecīgajā pozīcijā. 
5.2. Iepirkuma komisija par saimnieciski visizdevīgākajiem piedāvājumiem atzīst un Vispārīgās vienošanās slēgšanas tiesības piešķir ne vairāk kā 3 (trīs) pretendentiem, kuru piedāvātās vērtējamās cenas ir viszemākās attiecīgajā pozīcijā. 
5.3. Pasūtītājs atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju. 
5.4. Pasūtītājs ir tiesīgs Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas Vispārīgās vienošanās slēgšanas tiesības.
5.5. Gadījumā, ja Pasūtītājs izvēlas veikt Pretendenta kvalifikācijas atbilstības pārbaudi tikai tam Pretendentam, kuram būtu piešķiramas Vispārīgās vienošanās slēgšanas tiesības, Pasūtītājs sākotnēji veic visu Pretendentu iesniegto Finanšu piedāvājumu pārbaudi, un turpina vērtēt tā Pretendenta piedāvājumu, kuram būtu piešķiramas Vispārīgās vienošanās slēgšanas tiesības.
5.6. Piedāvājuma noformējuma pārbaude:
5.6.1. Pasūtītājs novērtē piedāvājuma noformējuma atbilstību Konkursa nolikuma 1.5.punktā noteiktajām prasībām; 
5.6.2. Pasūtītājs ir tiesīgs noraidīt Pretendentu, un tā piedāvājumu tālāk nevērtēt, ja piedāvājums nav noformēts atbilstoši Konkursa nolikuma 1.5.punkta prasībām. 
5.7. Pretendentu kvalifikācijas pārbaude: 
5.7.1. Pasūtītājs pārbauda vai Pretendents ir iesniedzis visus Konkursa nolikuma 3.5.punktā noteiktos dokumentus un informāciju;
5.7.2. gadījumā, ja Pasūtītājam radīsies šaubas par Pretendenta atbilstību Konkursa nolikuma 3.5.punktā noteiktajām kvalifikācijas prasībām, tas ir tiesīgs pieprasīt Pretendentam dokumentārus pierādījumus vai paskaidrojumus, lai pārliecinātos par sniegto informāciju;
5.7.3. ja Pasūtītājs konstatē, ka Pretendents neatbilst Konkursa nolikumā noteiktajām Pretendentu kvalifikācijas prasībām, Pasūtītājs noraida Pretendentu, un tā piedāvājumu tālāk nevērtē.
5.8. Tehniskā piedāvājuma pārbaude:
5.8.1. [bookmark: _Hlk222222296]Pasūtītājs veic Pretendenta Tehniskā piedāvājuma atbilstību Nolikuma 3.9.punkta un 2.pielikuma “Tehniskā specifikācija. Tehniskais un finanšu piedāvājums” izvirzītajām prasībām; 
5.8.2. Pretendenta piedāvājums tiek noraidīts, ja Pasūtītājs konstatē, ka nav iesniegti Tehniskā piedāvājuma dokumenti vai to saturs neatbilst Konkursa nolikumā vai Tehniskajā specifikācijā izvirzītajām prasībām, vai Tehniskais piedāvājums nav iesniegts par pilnu pozīcijas apjomu.
5.9. Finanšu piedāvājuma pārbaude:
5.9.1. Pasūtītājs pārbauda, vai Pretendenta Finanšu piedāvājums sagatavots atbilstoši Konkursa nolikuma 2.pielikuma “Tehniskā specifikācija. Tehniskais un finanšu piedāvājums”, un Konkursa nolikuma 3.10.punktā norādītajām prasībām;
5.9.2. ja Pasūtītājs konstatē, ka Pretendenta iesniegtais Finanšu piedāvājums neatbilst Konkursa nolikuma 2.pielikumam vai nav ievēroti Konkursa nolikuma 3.10.punkta nosacījumi, Pasūtītājs noraida Pretendentu, un tā piedāvājumu tālāk nevērtē;
5.9.3. Pasūtītājs pārbauda vai Pretendents piedāvājumā nav pieļāvis aritmētiskās kļūdas. Ja Pasūtītājs konstatēs, ka Pretendents Finanšu piedāvājumā ir pieļāvis aritmētiskās kļūdas, Pasūtītājs veic aritmētisko kļūdu labojumu un vērtē Pretendenta Finanšu piedāvājumu, ņemot vērā aritmētiskās kļūdas labojumu. Par aritmētiskās kļūdas labojumu Pasūtītājs informē attiecīgo Pretendentu.
5.10. [bookmark: _Ref367976907]Ja Pasūtītājam radīsies šaubas, ka Pretendenta piedāvājums ir nepamatoti lēts, tas rīkosies saskaņā ar Publisko iepirkumu likuma 53.pantā noteikto.
5.11. Ja vairākiem Pretendentiem iesniegtais piedāvājuma novērtējums ir vienāds, Pasūtītājs veic izlozi starp Pretendentiem, uzaicinot tos piedalīties klātienē vai attālināti Zoom platformā. Ja Pretendents neierodas uz izlozi, Pasūtītājs veic izlozi bez Pretendenta klātbūtnes.
6. LĒMUMA PAR KONKURSA REZULTĀTU PIEŅEMŠANA UN PAZIŅOŠANA
6.1. [bookmark: _Hlk15238253][bookmark: _Hlk160731206]Pirms lēmuma par Vispārīgās vienošanās slēgšanas tiesību piešķiršanu, Pasūtītājs pārbauda, vai attiecībā uz Pretendentu, kuram atbilstoši citām paziņojumā par līgumu un Konkursa nolikumā noteiktajām prasībām un izraudzītajam piedāvājuma izvēles kritērijam būtu piešķiramas Vispārīgās vienošanās slēgšanas tiesības, nav attiecināmi Publisko iepirkumu likuma 42.pantā izslēgšanas nosacījumi un Starptautisko un Latvijas Republikas nacionālo sankciju likuma 11.1pantā noteiktās starptautiskās vai nacionālās sankcijas. Pasūtītājs minēto izslēgšanas nosacījumu pārbaudi veic Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktos noteiktajā kārtībā un termiņos un ievērojot PIL Pārejas noteikumu 28.punkta 2.apakšpunktu.
6.2. Pasūtītājs sankciju pārbaudi veic ANO, ES, Latvijas nacionālo un ASV sankciju datubāzē, Eiropas Komisijas Sankciju kartē tam pieejamā mājas lapā https://sankcijas.lursoft.lv/. 
6.3. Ja nepieciešams, Pasūtītājs uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.panta nosacījumiem.
6.4. Vispārīgās vienošanās slēgšanas tiesības tiks piešķirtas 3 (trīs) Pretendentiem katrā pozīcijā, kuri būs iesnieguši Konkursa nolikuma prasībām atbilstošu saimnieciski visizdevīgāko piedāvājumu ar viszemāko vērtējamo cenu.
6.5. Visi Pretendenti tiek rakstveidā informēti par Konkursa rezultātu 3 (trīs) darba dienu laikā no lēmuma pieņemšanas dienas.
6.6. Ja Konkursā nav iesniegti piedāvājumi, Pasūtītājs pieņem lēmumu izbeigt Konkursu.
6.7. Pasūtītājs var jebkurā brīdī pārtraukt Konkursu, ja tam ir objektīvs pamatojums.


7. VISPĀRĪGĀS VIENOŠANĀS SLĒGŠANA
7.1. [bookmark: _Hlk15238826]Pasūtītājs slēdz Vispārīgo vienošanos ar Pretendentu, kuram saskaņā ar Konkursa nolikumā noteikto kārtību ir piešķirtas Vispārīgās vienošanās slēgšanas tiesības, ievērojot Publisko iepirkumu likuma 60.panta sestajā daļā noteikto – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par Konkursa pārkāpumiem. 
7.2. Vispārīgā vienošanās tiek sagatavota, pamatojoties uz Pasūtītāja lēmumu par Vispārīgās vienošanās slēgšanas tiesību piešķiršanu un Pretendenta, kuram piešķirtas Vispārīgās vienošanās slēgšanas tiesības, iesniegto piedāvājumu. 
7.3. Pasūtītājs, ievērojot Publisko iepirkumu likuma 60.panta devītās daļas 1.punktā noteikto, ir tiesīgs slēgt Vispārīgo vienošanos, neievērojot nogaidīšanas termiņa beigas, ja vienīgajam Pretendentam Konkursā ir piešķirtas Vispārīgās vienošanās slēgšanas tiesības un nav kandidātu, kas būtu tiesīgi iesniegt iesniegumu Iepirkumu uzraudzības birojam par pārkāpumiem Konkursā.
7.4. Pasūtītājs slēgs Vispārīgo vienošanos, pamatojoties uz Pretendenta piedāvājumu, saskaņā ar Konkursa nolikumā izvirzītajiem noteikumiem un Vispārīgās vienošanās projektu (Konkursa nolikuma 3.pielikums). Slēdzot Vispārīgo vienošanos tās noteikumi netiks mainīti.
7.5. Iebildumus par Vispārīgās vienošanās un iepirkuma līguma projekta (Konkursa nolikuma 3.pielikums) noteikumiem, iesniedz rakstveidā Konkursa nolikuma 1.3.punktā noteiktajā kārtībā. Pēc piedāvājumu iesniegšanas termiņa beigām iebildumi par Vispārīgās vienošanās un iepirkuma līguma projektu netiks ņemti vērā.
7.6. [bookmark: _Hlk88675681]Vispārīgo vienošanos elektroniski sagatavo Pasūtītājs un nosūta to Pretendentam, kuram piešķirtas Vispārīgās vienošanās slēgšanas tiesības. Vispārīgās vienošanās parakstīšana tiek organizēta izmantojot Docobit platformu.
7.7. Ja Konkursa uzvarētājs neparaksta Vispārīgo vienošanos 5 (piecu) darba dienu laikā no pasūtītāja elektroniska uzaicinājuma (uzaicinājums tiek nosūtīts uz Pretendenta pieteikumā norādīto oficiālo elektroniskā pasta adresi) nosūtīšanas brīža, tad Pasūtītājam ir tiesības Publisko iepirkumu likuma noteiktajā kārtībā pieņemt lēmumu slēgt Vispārīgo vienošanos ar nākamo Pretendentu, kura piedāvājums atbilst visām prasībām un ir saimnieciski visizdevīgākais piedāvājums attiecīgajā pozīcijā.
7.8. Vispārīgās vienošanās noslēgšanas gadījumā tā noteiks Pasūtītāja un Pretendenta (Vispārīgās vienošanās dalībnieka) sadarbības principus un iepirkuma līguma noslēgšanas kārtību.
7.9. Vispārīgās vienošanās noteikumi attiecināmi uz visiem Pretendentiem vienlīdzīgi. 
7.10. Vispārīgās vienošanās izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana Vispārīgās vienošanās vai iepirkuma līguma izpildē iespējama Publisko iepirkumu likuma un Vispārīgajā vienošanās noteiktajā kārtībā un gadījumos.
7.11. Pasūtītājam ir tiesības neslēgt Vispārīgo vienošanos vai iepirkuma līgumu, kā arī vienpusēji atkāpties no ar attiecīga Vispārīgās vienošanās dalībnieka slēgtas Vispārīgās vienošanās vai tās ietvaros slēgta iepirkuma līguma izpildes, ja Vispārīgo vienošanos vai tās ietvaros slēgtu iepirkuma līgumu nav iespējams izpildīt tādēļ, ka Pretendentam (Vispārīgās vienošanās dalībniekam) vai Starptautisko un Latvijas Republikas nacionālo sankciju likuma 11.1panta pirmajā daļā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.12. Iepirkuma rezultātā noslēgtā Vispārīgā vienošanās un tās ietvaros noslēgtie iepirkuma līgumi ir vispārpieejama informācija Publisko iepirkumu likuma noteiktajā apjomā.
8. PIELIKUMI
8.1. 1.pielikums – Pieteikums (veidlapa).
8.2. 1.1.pielikums – Apliecinājums (veidlapa).
8.3. [bookmark: _Hlk160723518][bookmark: _Hlk133407158]2.pielikums – Tehniskā specifikācija. Tehniskais un finanšu piedāvājums (veidlapa).
8.4. 3.pielikums – Vispārīgā vienošanās un piegādes līgums (projekts).

